Žeļko Obradovičs

Želimirs "Žeļko" Obradovičs (; dzimis ) ir serbu bijušais basketbolists, tagad — basketbola treneris.

Spēlētāja karjeras laikā spēlējis saspēles vadītāja pozīcijā. Spēlējis Čačakas "Borač" un Belgradas "Partizan" klubos. 1987. gadā "Partizan" sastāvā kļuva par Dienvidslāvijas čempionu. Dienvidslāvijas izlases sastāvā izcīnījis sudrabu  un zeltu 1990. gada Pasaules čempionātā.

Pēc spēlētāja karjeras beigām pievērsies trenera darbam. Trenējis Dienvidslāvijas, Spānijas, Itālijas, Grieķijas klubus, kā arī Dienvidslāvijas un Serbijas un Melnkalnes nacionālās izlases. Eirolīgā viņa vadītie klubi ir uzvarējuši astoņas reizes, kas ir rekords starp treneriem. Tāpat 11 reizes viņa vadītās komandas ir uzvarējušas Grieķijas čempionātā, 7 reizes — Grieķijas kausā, 2 reizes — Saportas kausā, kā arī pa vienai reizei Serbijas čempionātā un Serbijas kausa izcīņā. Trenēdams Dienvidslāvijas izlasi, uzvarējis 1998. gada Pasaules čempionātā, izcīnījis 2. vietu , kā arī zeltu 1997. gada un bronzu 1999. gada Eiropas čempionātā.

 Ārējās saites 
 Eirolīgas profils 

Kategorija:1960. gadā dzimušie
Kategorija:Moravicas apgabalā dzimušie
Kategorija:Dienvidslāvijas basketbolisti
Kategorija:Saspēles vadītāji
Kategorija:Serbijas basketbola treneri
Kategorija:1988. gada vasaras olimpisko spēļu dalībnieki
Kategorija:Dienvidslāvijas olimpiskie sudraba medaļnieki
Kategorija:Pasaules čempioni basketbolā
Kategorija:Olimpiskie sudraba medaļnieki basketbolā